Document ID: 32013D0655

ΑΠΌΦΑΣΗ ΤΗΣ ΕΠΙΤΡΟΠΉΣ
της 13ης Νοεμβρίου 2013
για τη μηνιαία προσαρμογή από την 1η Αυγούστου 2012 έως την 1η Ιουνίου 2013 των διορθωτικών συντελεστών που εφαρμόζονται στις αποδοχές των υπαλλήλων, έκτακτων υπαλλήλων και συμβασιούχων υπαλλήλων της Ευρωπαϊκής Ένωσης που υπηρετούν σε τρίτες χώρες
(2013/655/ΕΕ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό υπηρεσιακής κατάστασης των υπαλλήλων και το καθεστώς που εφαρμόζεται στο λοιπό προσωπικό της Ευρωπαϊκής Ένωσης, όπως καθορίστηκαν από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) του Συμβουλίου, και ιδίως το άρθρο 13 δεύτερο εδάφιο του παραρτήματος X,
Εκτιμώντας τα ακόλουθα:
(1)
Από τα στατιστικά στοιχεία που διαθέτει η Επιτροπή φαίνεται ότι για ορισμένες τρίτες χώρες η διακύμανση του κόστους διαβίωσης που μετράται με βάση τον διορθωτικό συντελεστή και η αντίστοιχη συναλλαγματική ισοτιμία υπερέβησαν το 5 % από την τελευταία φορά που καθορίστηκαν οι διορθωτικοί συντελεστές που εφαρμόζονται στις αποδοχές των υπαλλήλων, έκτακτων υπαλλήλων και συμβασιούχων υπαλλήλων της Ευρωπαϊκής Ένωσης που υπηρετούν σε τρίτες χώρες, οι οποίες καταβάλλονται στο νόμισμα της χώρας υπηρεσίας.
(2)
Σύμφωνα με το άρθρο 13 δεύτερο εδάφιο του παραρτήματος X του κανονισμού υπηρεσιακής κατάστασης, σε αυτή την περίπτωση οι εν λόγω διορθωτικοί συντελεστές πρέπει να προσαρμοστούν μηνιαία, με ισχύ από την 1η Αυγούστου, 1η Οκτωβρίου, 1η Νοεμβρίου, 1η Δεκεμβρίου 2012 και την 1η Ιανουαρίου, 1η Φεβρουαρίου, 1η Μαρτίου, 1η Απριλίου, 1η Μαΐου και 1η Ιουνίου 2013, αντιστοίχως,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι διορθωτικοί συντελεστές που εφαρμόζονται στις αποδοχές των υπαλλήλων, έκτακτων υπαλλήλων και συμβασιούχων υπαλλήλων της Ευρωπαϊκής Ένωσης που υπηρετούν σε τρίτες χώρες, οι οποίες καταβάλλονται στο νόμισμα της χώρας υπηρεσίας, αναπροσαρμόζονται για ορισμένες χώρες, όπως ορίζεται στο συνημμένο παράρτημα. Το εν λόγω παράρτημα περιέχει δέκα μηνιαίους πίνακες στους οποίους διευκρινίζονται οι χώρες τις οποίες αφορούν, καθώς και οι ημερομηνίες έναρξης εφαρμογής για τον καθένα από αυτούς.
Οι συναλλαγματικές ισοτιμίες που χρησιμοποιούνται για τον υπολογισμό των εν λόγω αποδοχών καθορίζονται σύμφωνα με τους λεπτομερείς κανόνες εφαρμογής του δημοσιονομικού κανονισμού (2) και αντιστοιχούν στις σχετικές ημερομηνίες που αναφέρονται στους πίνακες του συνημμένου παραρτήματος.
Άρθρο 2
Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Βρυξέλλες, 13 Νοεμβρίου 2013.

Labels: 9
5
15